PMIndiaData/PMIndiaSum huggingface dataset:
పార్లమెంట్ శీతకాల సమావేశాల ఆరంభ వేళ, పార్లమెంట్ హౌస్ వెలుపల ప్రసార మాధ్యమాలకు ప్రధాన మంత్రి ప్రకటన పాఠం

మీ అందరికీ నమస్కారం. పార్లమెంట్ శీతకాల సమావేశాలు నేటి నుండి మొదలవుతున్నాయి. గత సమావేశాలు జిఎస్ టి పై ఒక ప్రధాన నిర్ణయానికి సాక్షిగా నిలచాయి. ‘ఒకే దేశం, ఒకే పన్ను’ అనే కలను నెరవేర్చుకొనే దిశగా పార్లమెంట్ ఒక ప్రధానమైన భూమికను నిర్వహించింది. ఆ రోజు నేను అన్ని పక్షాలకు ధన్యవాదాలు తెలియజేశాను. అన్ని పక్షాలు దేశ విశాల హితం కోసం కలసి పనిచేసినప్పుడు, సకారాత్మక పరిణామాలు మరియు ఫలితాలు వస్తాయి. ఈ సమావేశాలు వివిధ అంశాలపై ఆరోగ్యదాయకమైన చర్చకు, చాలా మంచి నిర్ణయాలకు వేదిక కాగలవని నేను ఆశిస్తున్నాను.. పక్షాలు వాటి ఉద్దేశాలను వ్యక్తం చేస్తాయి. ప్రజల అవసరాలకు, ఆకాంక్షలకు సంబంధించిన అంశాలపై మనం మాట్లాడుకొందాము. అదీ కాక, ప్రభుత్వ ఆలోచనల తీరు సైతం ప్రతిబింబించనుంది. అన్ని రాజకీయ పక్షాల నుండి శ్రేష్ఠమైన తోడ్పాటు ద్వారా మంచి, ఆరోగ్యదాయక చర్చ చోటు చేసుకోగలదని నేననుకొంటున్నాను.. ప్రభుత్వ పక్షం నుండి, మేము అన్ని రాజకీయ పక్షాలను వెంట కలుపుకొని సభా వ్యవహారాలు సజావుగా సాగేందుకు మా శాయశక్తుల శ్రమిస్తాము. జి ఎస్ టి పైన పనిని ముందుకు తీసుకువెళ్లడం కోసం రాష్ట్ర ప్రభుత్వాలతో, రాజకీయ పక్షాలతో మేము చర్చలు జరిపాము. సంప్రదింపుల ప్రక్రియ ఈ సమావేశాలకు ముందు సైతం సాగుతూనే ఉండింది. ప్రతి ఒక్క అంశంపైన బహిరంగ చర్చకు ప్రభుత్వం సిద్ధంగా ఉంది. ఇది ముఖ్యమైన, ఫలవంతమైన నిర్ణయాలకు అనుకూల వాతావరణాన్ని ఏర్పరుస్తుందని మేము ఆశిస్తున్నాము
భార‌తదేశం, మొజాంబిక్‌ల మ‌ధ్య విమాన సేవ‌ల ఒప్పందానికి కేంద్ర మంత్రిమండ‌లి ఆమోదం

భార‌తదేశం, మొజాంబిక్‌ల మ‌ధ్య విమాన సేవ‌ల ఒప్పందం (ఎ ఎస్‌ ఎ)పై సంత‌కాల‌కు కేంద్ర మంత్రిమండ‌లి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. భార‌తదేశం, మొజాంబిక్ ల మ‌ధ్య ప్ర‌స్తుతం విమాన సేవ‌ల ఒప్పందాలు ఏవీ లేవు. ఈ రెండు దేశాల‌ మ‌ధ్య వైమానిక అనుసంధానాన్ని ప్రోత్స‌హించేందుకు విమాన సేవ‌ల ఒప్పందానికి సంబంధించిన పూర్తి పాఠాన్ని సిద్ధం చేసేందుకు 2011లో సంప్ర‌దింపులు మొదలయ్యాయి. ఆర్థిక మంత్రిత్వ శాఖ (రెవెన్యూ విభాగం/ఆర్థిక వ్య‌వ‌హారాల విభాగం), విదేశీ వ్య‌వ‌హారాల శాఖ‌, చట్టం మరియు న్యాయం శాఖ (చ‌ట్ట‌ సంబంధ వ్య‌వ‌హారాల విభాగం)ల‌తో సంప్ర‌దించి విమాన సేవ‌ల ఒప్పందం (ఎ ఎస్‌ ఎ) ముసాయిదా పాఠాన్ని సిద్ధం చేశారు. ఈ ఒప్పందంలోని ప్ర‌ధాన అంశాలు ఇలా ఉన్నాయి:- అ) ప్రతి దేశం బ‌హుళ విమాన‌యాన‌ సంస్థ‌లను ఎంపిక చేయ‌వ‌చ్చు. ఆ) అలా ఎంపిక అయిన ఒక్కొక్క దేశపు విమానయాన సంస్థ‌లు త‌మ‌లో తాము గాని, లేదా ఇత‌రుల‌తో గాని, లేదా మూడో ప‌క్షంతో గాని స‌హ‌కార మార్కెటింగ్ ఒప్పందాలను కుదుర్చుకోవ‌చ్చు. ఇ) ఎంపిక అయిన ద్వైపాక్షిక‌ విమానయాన సేవ‌ల సంస్థ‌లు అవతలి దేశపు భూభాగంలో విమానయాన సేవల విక్ర‌యం, అభివృద్ధి ల కోసం రెండు దేశాల భూభాగంలో త‌మ కార్యాల‌యాలను ఏర్పాటు చేసుకోవ‌డానికి ఎ ఎస్ ఎ వీలు కల్పిస్తుంది. ఈ) రెండు దేశాలూ ఎంపిక చేసిన విమాన‌యాన సంస్థ‌లు త‌మ‌ మ‌ధ్య కుదిరిన ఒప్పందానికి అనుగుణంగా నిర్దేశిత మార్గాలలో విమాన‌యాన సేవ‌లను అందించేందుకు న్యాయమైన, స‌మానమైన అవ‌కాశాలను క‌లిగి ఉండాలి. ఉ) పైన ప్రస్తావించిన అంశాలతో పాటు, నిర్వ‌హ‌ణ సంబంధ అనుమ‌తిని రద్దుపరచడానికి, లేదా తాత్కాలికంగా నిలిపివేయడానికి ఉద్దేశించిన నిబంధ‌న‌ల‌ను విమాన సేవ‌ల ఒప్పందం (ఎ ఎస్‌ ఎ)లో పొందుప‌రిచారు. అలాగే అంగీక‌రించిన సేవ‌ల నిర్వ‌హ‌ణ‌కు సంబంధించిన సూత్రాలను, వాణిజ్య అవ‌కాశాలను; ర‌క్ష‌ణ‌- భ‌ద్ర‌త‌లకు సంబంధించిన ఉపనిబంధ‌న‌ను భార‌త నమూనా విమాన సేవ‌ల ఒప్పందం తరహాలో ఎ ఎస్‌ ఎలో చేర్చారు.
ప్రధాన మంత్రి తో జోర్డాన్ కు చెందిన రాయల్ హాశిఎయిట్ కోర్టు ప్రముఖుడు డాక్టర్ ఫైజ్ తారవానెహ్ భేటీ

ప్రధాన మంత్రి శ్రీ నరేంద్ర మోదీ ని జోర్డాన్ కు చెందిన రాయల్ హాశిఎయిట్ కోర్టు ప్రముఖుడు డాక్టర్ ఫైజ్ తారవానెహ్ 2017 మార్చి 10వ తేదీ శుక్రవారం నాడు కలుసుకొన్నారు. ఈ సందర్భంగా వారు ద్వైపాక్షిక సంబంధాలను బలోపేతం చేసుకోవాలని, ఈ విషయంలో అనేక అవకాశాలు ఉన్నాయన్న అభిప్రాయాన్ని వ్యక్తం చేశారు. పశ్చిమ ఆసియా లో పరిస్థితి పైన, అంతర్జాతీయ స్థాయిలో విస్తృత‌మైన‌ ప్రతిస్పందన అవసరమైన ఉగ్రవాదం పైన డాక్టర్ ఫైజ్ తారవానెహ్ తన అభిప్రాయాలను ప్రధాన మంత్రికి తెలియజేశారు. ప్రధాన మంత్రికి జోర్డాన్ రాజు మాన్య శ్రీ రెండవ అబ్దుల్లా ఇబ్ న్ అల్ హుస్సేన్ తరఫున డాక్టర్ ఫైజ్ తారవానెహ్ అభినందనలు తెలిపారు.
భార‌త ప్ర‌భుత్వానికి, జ‌పాన్ ప్ర‌భుత్వానికి మ‌ధ్య‌ ద్వంద్వ ప‌న్ను విధాన నిరోధ‌క ఒప్పంద స‌వ‌ర‌ణ‌పైన ప్రోటోకాల్‌

భార‌త‌దేశానికి, జ‌పాన్ కు మ‌ధ్య‌ 1989లో ప్రోటోకాల్ (దౌత్య‌ప‌ర‌మైన విధివిధానాల అధికార వ్య‌వ‌స్థ‌) ద్వారా కుదిరిన ఒప్పంద‌మే ద్వంద్వ ప‌న్ను నిరోధ‌క ఒప్పందం. దీన్నే డ‌బుల్ ట్యాక్సేస‌న్ అవాయిడెన్స్ క‌న్వెన్ష‌న్ (డిటిఏసి) అంటారు. ద్వంద్వ ప‌న్నుల విధానం లేకుండా చేయాల‌ని, ఆర్థిక‌ప‌ర‌మైన ఎగ‌వేత‌ల్ని అరిక‌ట్టాల‌ని దీన్ని ఇరుదేశాలు కుదుర్చుకున్నాయి. ఈ ఒప్పంద సవ‌ర‌ణ‌కు సంబంధించిన ప్రోటోకాల్ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ఈ ప్రోటోకాల్ ప్ర‌కారం ఆమోదిత అంత‌ర్జాతీయ ప్ర‌మాణాల‌ను అనుస‌రించి ఇరు దేశాలు స‌మాచారాన్ని ఇచ్చిపుచ్చుకుంటాయి. ప‌న్నుల‌కు సంబంధించిన ఈ స‌మాచారంలో బ్యాంకుల స‌మాచారం కూడా ఉంటుంది. భార‌తీయ పౌరునికి సంబంధించి జ‌పాన్ నుంచి ఇండియా అందుకున్న స‌మాచారాన్ని, జ‌పాన్ కు చెందిన సంబంధిత అధికార వ్య‌వ‌స్థ ఆమోదం ప్ర‌కారం దేశంలోని మ‌రే ఇత‌ర చ‌ట్ట‌ప‌ర‌మైన సంస్‌ ల‌తోనైనా పంచుకోవ‌డానికి ఈ ప్రోటోకాల్ లో వెసులుబాటు ఉంది. ఇదే నియ‌మం జ‌పాన్ దేశ పౌరునికి సంబంధించిన స‌మాచారాన్ని ఇండియా జ‌పాన్‌కు అందించిన సంద‌ర్భంలో కూడా వ‌ర్తిస్తుంది. ప్ర‌భుత్వంగానీ, ప్ర‌భుత్వ యాజ‌మాన్యంలోని ఆర్థిక సంస్థ‌లుగానీ బీమా చేసిన బ‌కాయిల‌ వ‌సూళ్ల విష‌యంలో ఇండియా జ‌పాన్ లు ఒక‌ దేశానికి మరొకటి స‌హాయం చేసుకోవ‌డానికి వీలుగా ఈ ప్రోటోకాల్ లో మ‌రో నియ‌మాన్ని పొందుప‌రిచారు. ప‌న్ను ఏ దేశంలో వ‌సూలు చేస్తారో ఆ దేశంలో వ‌డ్డీపై వ‌చ్చే ఆదాయానికి ప‌న్నునుంచి మిన‌హాయింపునిచ్చారు.
శ్రీ కేదార్ నాథ్ సాహ్నీ జీవితంపై వెలువడిన గ్రంథాన్ని ఆవిష్కరించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు కీర్తిశేషులు శ్రీ కేదార్ నాథ్ సాహ్నీ జీవితంపై వెలువడిన గ్రంథాన్ని ఆవిష్కరించారు. ఈ సందర్భంగా ప్రధాన మంత్రి మాట్లాడుతూ, శ్రీ సాహ్నీని గురించిన పలు ముచ్చట్లను గుర్తుచేసుకొన్నారు. సమాజంలోను, ప్రజా జీవనంలోను నైతిక విలువలు క్షీణించడం పట్ల ప్రధాన మంత్రి ఆందోళనను వ్యక్తం చేస్తూ, అవినీతిని మరియు నల్లధనాన్ని వ్యవస్థలో ఒక భాగంగా ఒప్పుకోజాలమని స్పష్టంచేశారు. మనం దేశ ప్రజల భవిష్యత్తును గురించి ఆలోచించి తీరాలని, అవినీతి విషయంలో ఎటువంటి రాజీకి సమ్మతించకూడదని ఆయన అన్నారు.
హిమాచ‌ల్ ప్ర‌దేశ్ లో మంగ‌ళ‌వారం నాడు ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ హిమాచ‌ల్ ప్ర‌దేశ్ లోని బిలాస్‌పుర్ లో మంగ‌ళ‌వారం నాడు ప‌ర్య‌టించ‌నున్నారు. బిలాస్‌పుర్ లో అఖిల భార‌త వైద్య శాస్త్రాల సంస్థ (ఎఐఐఎమ్ఎస్‌) కు ప్ర‌ధాన మంత్రి శంకుస్థాపన చేయ‌నున్నారు. 750 ప‌డ‌క‌ల‌తో ఉండే ఈ ఆసుపత్రి ని సుమారు రూ. 1350 కోట్ల‌ తో నిర్మిస్తారు. ఇక్కడ ఆరోగ్య సంర‌క్ష‌ణ‌తో పాటు అండ‌ర్ గ్రాడ్యుయేట్ మ‌రియు పోస్ట్ గ్రాడ్యుయేట్ స్థాయి ల‌లో వైద్య విద్య‌ను బోధించ‌డ‌మే కాకుండా న‌ర్సింగ్ లో కూడా విద్యాబోధ‌న జ‌రుగ‌నుంది. ఊనా లో ఇండియ‌న్ ఇన్‌స్టిట్యూట్ ఆఫ్ ఇన్ఫ‌ర్మేష‌న్ టెక్నాల‌జీ (ఐఐఐటి)కి ప్ర‌ధాన మంత్రి పునాదిరాయిని వేస్తారు. కాంగ్ డా లోని కంద్ రోడీ లో స్టీల్ అథారిటీ ఆఫ్ ఇండియా లిమిటెడ్ (ఎస్ఎఐఎల్‌)కు చెందిన ఒక స్టీల్ ప్రాసెసింగ్ యూనిట్ ను శ్రీ న‌రేంద్ర మోదీ ప్రారంభిస్తారు. ఆ త‌రువాత ఆయన ఒక బ‌హిరంగ స‌భ‌ను ఉద్దేశించి ప్ర‌సంగిస్తారు.
నేశ‌న‌ల్ కంపెనీ లా అపెలిట్ ట్రైబ్యూన‌ల్ లో అద‌నం గా మూడు జుడిశల్ మెంబ‌ర్ ల పోస్టు ల‌తో పాటు టెక్నిక‌ల్ మెంబ‌ర్ల పోస్టు లు మూడిటి ని ఏర్పాటు చేసేందుకు ఆమోదం తెలిపిన మంత్రివ‌ర్గం

నేశ‌న‌ల్ కంపెనీ లా అపెలిట్ ట్రైబ్యూన‌ల్ (ఎన్‌సిఎల్ఎటి)లో అదనం గా జుడిశల్ మెంబ‌ర్ ల పోస్టు లు మూడిటి ని, అలాగే టెక్నిక‌ల్ మెంబ‌ర్ ల పోస్టులు మూడిటి ని ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఈ ప‌ద‌వులు లెవెల్ 17 (2,25,000 రూపాయల నిర్ధారిత) మ‌రియు ఇతర మాన్య భ‌త్యాల తో ఏర్పాటు కానున్నాయి. దీని తో ప్ర‌తి ఒక్క సంవ‌త్స‌రం మొత్తం 2,27,82,096 రూపాయల (రెండు కోట్ల ఇరవై ఏడు లక్ష‌ల ఎనభై రెండు వేల తొంభై ఆరు రూపాయలు మాత్రమే) ఆర్థిక భారం ప‌డుతుంది. వీటి తో ఎన్ సిఎల్ ఎటి.. ఫైనాన్స్ యాక్టు, 2017, కంపెనీస్ యాక్టు, ఐబిసి, 2016 ల‌ ప్రకారం లభించిన శాసనాదేశాన్ని.. పాటించవలసివస్తుంది. అలాగే నిర్దేశించిన గ‌డువు లోగా కేసుల ప‌రిష్కారాని కి పూచీపడవలసివుంటుంది.
కీలక మౌలిక రంగాల పురోగతిపై ప్రధాని సమీక్ష

కీలక మౌలిక రంగాలైన విద్యుత్, బొగ్గు గృహనిర్మాణం, నౌకాశ్రయాలు, డిజిటల్ ఇండియాల పురోగతిపై ప్రధాన మంత్రి నరేంద్ర మోదీ శుక్రవారం సమీక్ష జరిపారు. విద్యుద్ధీకరణ సౌకర్యం లేని గ్రామాలన్నింటికీ విద్యుత్ సదుపాయం అందించే పనులు వేగవంతంగా జరుగుతున్నాయని అధికారులు ప్రధానికి వివరించారు. విద్యుత్ సౌకర్యం లేని 18500 గ్రామాలకుగాను సుమారు 6వేల గ్రామాల్లో పనులు పూర్తయ్యాయి. జియో ట్యాగింగ్లాంటి అధునాత సాంకేతిక పరికరాలను ఉపయోగించి ఈ పనుల పురోగతిని అనుక్షణం పర్యవేక్షిస్తున్నామని అధికారులు ప్రధానికి తెలిపారు. అరుణాచల్ ప్రదేశ్ లాంటి రాష్ట్రాల్లో యాంత్రికంగా చేరలేని కొన్ని మారుమూల ప్రాంతాలు, గ్రామాల్లో సౌర పలకలను అమరుస్తున్నామన్నారు. ఈ సందర్భంగా దేశవ్యాప్తంగా ఎల్ఈడీ బల్బుల పంపిణీ గురించి కూడా ప్రధాని అడిగి తెలుసుకున్నారు. 2022కల్లా 175 గిగావాట్ల పునరుత్పాదక ఇంధన ఉత్పత్తి చేయాలన్న లక్ష్యం దిశగా పురోగతి అనుకున్నదానికంటే మెరుగ్గా సాగుతోందని అధికారులు ప్రధాని దృష్టికి తీసుకొచ్చారు. ఇప్పటికే పునరుత్పాదక ఇంధనరంగంలో ఉత్పత్తి సామర్థ్యం 39.5 గిగావాట్లకు చేరిందన్నారు. కోల్ ఇండియా ఈ ఏడాది ఉత్పత్తిలో 9.2% అభివృద్ధి సాధించింది. గత ఐదేళ్ళ సగటుతో పోలిస్తే ఇది 3% ఎక్కువ. దేశంలోని అన్ని గ్రామ పంచాయతీలకు బ్రాడ్బ్యాండ్ కనెక్షన్ ఇచ్చే పనులను మరింత వేగవంతం చేయాలని ప్రధాని అధికారులను ఆదేశించారు. అంతేగాకుండా దేశవ్యాప్తంగా ఉన్న అన్ని ప్రధాన పర్యాటక కేంద్రాల్లో వైఫై కనెక్షన్ సౌలభ్యం ఇచ్చే కార్యక్రమం పురోగతిపై కూడా ఆయన ఆరా తీశారు. ఇప్పటిదాకా అలాంటి 12 ప్రాంతాల్లో వైఫై సదుపాయం కల్పించామని అధికారులు తెలిపారు. వామపక్ష తీవ్రవాద ప్రభావిత ప్రాంతాల్లో మొబైల్ కనెక్షన్ల పురోగతిని అధికారులు వివరించారు. ఇప్పటిదాకా ఈ ప్రాంతాల్లో 1371 టవర్లు నిర్మించామన్నారు. అందరికీ ఇళ్ళు నిర్మించాలన్న పథకం పనులపై సమీక్షించిన ప్రధాని- ఈ పథకాన్ని వేగవంతం చేయాలన్నారు. ఆధునిక సాంకేతికతను, స్థానిక నిర్మాణ పద్ధతులను, సామగ్రిని సముచితంగా మేళవించి వేగంగా ముందుకు సాగాలని సూచించారు. ప్రధాన నౌకాశ్రయాల్లో నౌకల్ని ఖాళీ చేసే సగటు సమయాన్ని మెరుగుపర్చాలని, అంతర్జాతీయ ప్రమాణాల స్థాయికి తీసుకురావాలని చెప్పారు. దేశీయంగా కూడా తీరప్రాంత షిప్పింగ్ను ప్రోత్సహించే అంశం ఈ సందర్భంగా చర్చకు వచ్చింది..
ప్రపంచ సంస్కృత దినోత్సవం సందర్భంగా దేశ ప్రజలకు శుభాకాంక్షలు తెలియజేసిన – ప్రధానమంత్రి

ప్రధానమంత్రి శ్రీ నరేంద్ర మోదీ ప్రపంచ సంస్కృత దినోత్సవం సందర్భంగా ప్రజలకు సంస్కృతంలో తమ శుభాకాంక్షలు తెలియజేశారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, ” ఏషా భాషా ప్రాచీనా చేదపి ఆధునికీ, యస్యాం గహం తత్త్వజ్ఞానం అస్తి తరుణం కావ్యం అపి అస్తి, యా సరళతయా అభాసయోగ్యా పరం శ్రేష్ఠదర్శనయుక్తా చ, తం సంస్కృతభాషాం అధికాధికం జనః పఠేయుః | సర్వేభ్యహః సంస్కృతదివసస్య శుభాషయః |” అని పేర్కొన్నారు.
శ్రీ అటల్ బిహారీ వాజ్ పేయి వర్ధంతి నాడు ఆయన కు నివాళులు అర్పించిన ప్రధాన మంత్రి

పూర్వ ప్రధాని శ్రీ అటల్ బిహారీ వాజ్ పేయి వర్ధంతి నాడు ప్రధాన మంత్రి శ్రీ నరేంద్ర మోదీ ఆయన కు నివాళులు అర్పించారు. ప్రధాన మంత్రి ఒక ట్వీట్ లో – ‘‘ఆప్యాయభరితం అయినటువంటి ఆయన వ్యక్తిత్వాన్ని మనం స్మరించుకొంటున్నాం; ఆయన స్నేహశీల స్వభావాన్ని మనం స్మరించుకొంటున్నాం; ఆయన వాక్చాతుర్యాన్ని, హాస్య ప్రియత్వాన్ని మనం స్మరించుకొంటున్నాం; మన దేశ ప్రగతి కి ఆయన అందించిన తోడ్పాటు ను మనం స్మరించుకొంటున్నాం. అటల్ గారు మన పౌరుల మనసులలో, మస్తిష్కాలలో కొలువై ఉన్నారు. ఈ రోజు న ఆయన వర్ధంతి నాడు నేను ‘సదైవ్ అటల్’ స్థలానికి వెళ్లి, ఆయన కు నివాళులు అర్పించాను’’ అని పేర్కొన్నారు.
జాతీయ యువజనోత్సవం, 2016 కు ఐడియాలు ఆహ్వానించిన ప్రధాని

జాతీయ యువజనోత్సవం, 2016 కు ఐడియాలు ఇవ్వాలని దేశ యువ పౌరులకు ప్రధానమంత్రి శ్రీ నరేంద్ర మోదీ పిలుపునిచ్చారు. ఈ ఉత్సవం ఛత్తీస్గఢ్లో 2016 జనవరి 12న ప్రారంభమవుతుంది. అదే రోజు స్వామి వివేకానంద జయంతి కూడా. “యువ మిత్రులారా! 2016 జాతీయ యువజనోత్సవానికి మీ దగ్గర ఉన్న ఐడియాలు ఏమిటి? వాటిని నాతో http://nm4.in/dnldapp మొబైల్ అప్లికేషన్ ద్వారా పంచుకోండి. ఈ ఉత్సవం స్వామి వివేకానంద జయంతి సందర్భంగా జనవరి 12 నుంచి ఛత్తీస్ గఢ్ లో ప్రారంభమవుతుంది” అని ప్రధానమంత్రి పేర్కొన్నారు
కామన్‌వెల్త్‌ గేమ్స్‌లో వరుసగా మూడోసారి పతకం సాధించిన కుస్తీ వీరుడు బజరంగ్ పునియాకు ప్రధానమంత్రి అభినందనలు

కామన్‌వెల్త్‌ గేమ్స్‌-2022 పురుషుల కుస్తీ 62 కిలోల విభాగంలో బజరంగ్‌ పునియా స్వర్ణ పతకం కైవసం చేసుకుని, వరుసగా మూడోసారి కామన్వెల్త్‌ పతక విజేతగా నిలవడంపై ప్రధానమంత్రి శ్రీ నరేంద్ర మోదీ అభినందించారు. ఈ మేరకు ట్విట్టర్‌ ద్వారా పంపిన సందేశంలో; “ప్రతిభావంతుడైన బజరంగ్‌ పునియా నిలకడకు, నైపుణ్యానికి ప్రతీక. బర్మింగ్‌హామ్‌ కామన్వెల్త్‌ గేమ్స్‌లో ఆయన స్వర్ణ పతకం సాధించారు. ఈ అద్భుత విజయం సొంతం చేసుకోవడంతోపాటు వరుసగా మూడోసారి కామన్వెల్త్‌ క్రీడా పతకం కైవసం చేసుకోవడంపై నా అభినందనలు తెలియజేస్తున్నాను. ఆయన స్ఫూర్తి, ఆత్మవిశ్వాసం సదా ఉత్తేజపూరితం… నా శుభాకాంక్షలు సదా ఆయనవెంటే ఉంటాయి” అని పేర్కొన్నారు.
పర్వతరాష్ట్రాల లో జరిగిన అభివృద్ధి పట్ల పౌరుల ప్రతిస్పందన ను శేర్ చేసిన ప్రధానమంత్రి

ప్రధాన మంత్రి సంకల్పాన్ని ప్రముఖం గా పేర్కొంటూ పర్వత రాష్ట్రాల లో జరిగిన అభివృద్ధి పట్ల పౌరుల ప్రతిస్పందన ను ప్రధాన మంత్రి శ్రీ నరేంద్ర మోదీ శేర్ చేశారు. అభివృద్ధి కి ప్రకాశవంతమైనటువంటి దీపాలు గా మారగల సత్తా పర్వత రాష్ట్రాలకు ఉంది అని ప్రధాన మంత్రి వ్యాఖ్యానించారు. పౌరుల లో ఒకరు చేసిన ట్వీట్ ను ప్రధాన మంత్రి ఉదాహరిస్తూ, ‘‘నేను ఎల్లవేళల నమ్మింది ఏమిటంటే అది పర్వతం యొక్క యవ్వనం మరియు పర్వతం యొక్క నీరు అనేవి పర్వతాల కు ఉపయోగపడాలి అనేదే. మన పర్వత రాష్ట్రాల కు అభివృద్ధి కి ప్రకాశవంతమైనటువంటి దీపాలు గా మారగల సత్తా ఉన్నది.’’ అని తాను ఒక ట్వీట్ లో పేర్కొన్నారు.
ప్రభుత్వాన్ని ఏర్పాటు చేసినందుకు శ్రీ బెంజామిన్ నెత‌న్యాహూ కు అభినందనలను తెలిపిన ప్రధాన మంత్రి

ఇజ్ రాయల్ ప్రధాని గా శ్రీ బెంజామిన్ నెత‌న్యాహూ పదవీ ప్రమాణాన్ని స్వీకరించడం తో పాటు ప్రభుత్వాన్ని ఏర్పాటు చేసినందుకు ప్రధాన మంత్రి శ్రీ నరేంద్ర మోదీ ఆయన కు అభినందనల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘ప్రభుత్వాన్ని ఏర్పాటు చేసినందుకు @netanyahu మీకు ఇవే హృదయ పూర్వక అభినందన లు. మన వ్యూహాత్మక భాగస్వామ్యాన్ని బలపరచడం కోసం కలసి పని చేయాలి అని నేను ఆశ పడుతున్నాను.’’ అని పేర్కొన్నారు.
శుభ్రత సంబంధిత కార్యకలాపాలలో పాలుపంచుకొన్నవారికి ప్రధాన మంత్రి అభినందనలు

ప్ర‌ధాన మంత్రి శ్రీ న‌రేంద్ర మోదీ శుభ్రత సంబంధిత కార్యకలాపాలలో పాలుపంచుకొన్నవారిని అభినందించారు. ప్రజల వద్ద నుండి శుభ్రత పరిరక్షణ కార్యక్రమాల తాలూకు చిత్రాలను, వీడియో లను కూడా ప్రధాన మంత్రి ఆహ్వానించారు. “అక్టోబరు రెండో తారీఖు వచ్చేస్తోంది, శుభ్రత సంబంధిత కార్యకలాపాల పట్ల ఎంతో ఉత్సుకత వ్యక్తం కావడాన్ని నేను గమనిస్తున్నాను. వాటిలో పాలుపంచుకొంటున్నవారందరికీ అభినందనలు. మీరు పాల్గొనే శుభ్రత పరిరక్షణ కార్యకలాపాలకు సంబంధించిన దృశ్యాలను గాని, లేదా వీడియో ను గాని యాప్ పై పంచుకోండి. వాటిలో నుండి కొన్నింటిని సోషల్ మీడియా లో ఇతరులతో షేర్ చేస్తాను” అని ప్రధాన మంత్రి తమ సందేశంలో పేర్కొన్నారు.
బిఆర్ఐసిఎస్ ఇంట‌ర్ బ్యాంక్ కోఆప‌రేశన్ మెకానిజ‌మ్ లో భాగంగా ఎగ్జిమ్ బ్యాంక్ ఆధ్వ‌ర్యం లో సాగే కొలాబరేటివ్ రిస‌ర్చ్ ఆన్ డిస్ట్రిబ్యూటెడ్ లెడ్జర్ అండ్ బ్లాక్ చైన్ టెక్నాల‌జీ పై ఎంఒయు కు ఆమోదం తెలిపిన మంత్రివ‌ర్గం

డిజిట‌ల్ ఆర్థిక వ్య‌వ‌స్థ ను అభివృద్ధి ప‌ర‌చేందుకు బిఆర్ఐసిఎస్ (‘బ్రిక్స్’) ఇంట‌ర్ బ్యాంక్ కో ఆప‌రేశ‌న్ మెకానిజ‌మ్ లో భాగంగా ఎక్స్‌పోర్ట్- ఇంపోర్ట్ బ్యాంక్ ఆఫ్ ఇండియా (ఎగ్జిమ్ బ్యాంకు) ఆధ్వ‌ర్యం లో బ్రిక్స్ లోని ఇతర సభ్యత్వ బ్యాంకులతో డిస్ట్రిబ్యూటెడ్ లెడ్జెర్ అండ్ బ్లాక్ చైన్ టెక్నాల‌జీ తాలూకు స‌హ‌కార పూర్వ‌క ప‌రిశోధ‌న సాగే అంశం పై ఒక అవ‌గాహ‌నపూర్వ‌క ఒప్పందానికి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించిన కేంద్ర మంత్రివ‌ర్గ స‌మావేశం ఎక్స్‌-పోస్ట్ ఫ్యాక్టో ఆమోదం తెలిపింది. స‌భ్య‌త్వ బ్యాంకుల‌ లో Banco Nacional de DesenvolvimentoEconomico e Social (BNDES, of Brazil), స్టేట్ కార్పొరేశన్ బ్యాంక్ ఫ‌ర్ డివెల‌ప్‌మెంట్ అండ్ ఫారిన్ ఎకనామిక్ ఎఫైర్స్ (Vnesheconombank, of Russia), చైనా డివెల‌ప్‌మెంట్ బ్యాంక్ (సిడిబి) మ‌రియు డివెల‌ప్‌మెంట్ బ్యాంక్ ఆఫ్ సదరన్ ఆఫ్రికా (డిబిఎస్ఎ) లు ఉన్నాయి. ప్ర‌ధాన ప్ర‌భావం: బిఆర్ఐసిఎస్ (బ్రిక్స్) దేశాల లోని ఆర్థిక రంగాలు ఎదుర్కొంటున్న వివిధ స‌వాళ్ళ‌ కు ప‌రిష్కారాల‌ ను సూచించే సామ‌ర్ధ్యం డిస్ట్రిబ్యూటెడ్ లెడ్జర్/ బ్లాక్ చైన్ టెక్నాల‌జీ కి ఉంది. సంయుక్త ప‌రిశోధ‌న ల‌ను చేప‌ట్ట‌డం ద్వారా డిస్ట్రిబ్యూటెడ్ లెడ్జర్ /బ్లాక్ చైన్ టెక్నాల‌జీ సంబంధిత అవగాహ‌న‌ ను పెంపొందించ‌డం ఈ ఎంఒయు ఉద్దేశంగా ఉంది. కార్య‌క‌లాపాల‌ లో ద‌క్ష‌త‌ ను వృద్ధి ప‌ర‌చేందుకు త‌గిన అప్లికేశ‌న్ ల‌ను రూపొందించ‌డం కోసం ఈ ఎంఒయు ను సంక‌ల్పించారు. పూర్వ‌రంగం: బ్రిక్స్ దేశాల నేత‌లు డిజిట‌ల్ ఎకాన‌మీ పై చైనా లో సంత‌కాలు చేసిన శియామెన్ ప్ర‌క‌ట‌న డిజిట‌ల్ ఎకాన‌మీ యొక్క ప్రాముఖ్యాన్ని స్ప‌ష్టం చేసింది. ప్ర‌వ‌ర్ధ‌మాన‌మ‌వుతున్న మరియు గ‌తిశీల‌మైన డిజిట‌ల్ ఎకాన‌మి ప్ర‌పంచ ఆర్థికాభివృద్ధి కి ఊతంగా నిల‌చి ప్ర‌తి ఒక్క‌రికి ప్ర‌యోజ‌నాల‌ను అందించ‌గ‌లుగుతుంది. కాబ‌ట్టి, దీనిని బ్రిక్స్ స‌భ్య‌త్వ దేశాలు ఏ విధంగా ఉప‌యోగించుకోవ‌చ్చ‌నేది ఈ ప్ర‌క‌ట‌న వివ‌రిస్తుంది. దీనికి అనుగుణంగా కొలాబరేటివ్ రిస‌ర్చ్ ఆన్ డిస్ట్రిబ్యూటెడ్ లెడ్జ‌ర్ అండ్ బ్లాక్ చైన్ టెక్నాలజీ ఇన్ ది కాన్‌టెక్స్‌ట్‌ ఆఫ్ ది డివెల‌ప్‌మెంట్ ఆఫ్ ది డిజిటల్ ఎకాన‌మి పై అన్ని స‌భ్య‌త్వ బ్యాంకులు ఒక అవ‌గాహ‌నపూర్వ‌క ఒప్పంద పత్రాన్ని (ఎంఒయు ను) కుదుర్చుకోవాల‌ని సూచించ‌డం జరిగింది.
ధోలావీర ను ప్రపంచ వారసత్వ ప్రదేశాల లో ఒకటి గా యునెస్కో ప్రకటించినందుకుసంతోషాన్ని వ్యక్తం చేసిన ప్రధాన మంత్రి

భారతదేశం లో హరప్పా యుగానికి చెందిన ధోలావీరా ను ప్రపంచ వారసత్వ ప్రదేశాల లో ఒకటి గా యునెస్కో ప్రకటించినందుకు ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు. అది తప్పక సందర్శించ దగిన ప్రదేశాల లో ఒకటి అని, ప్రత్యేకించి చరిత్ర, సంస్కృతి, పురావస్తు శాస్త్రాల పట్ల ఆసక్తి ని కలిగి ఉన్న వారు ధోలావీరా ను సందర్శించి తీరాల్సిందే అని కూడా ఆయన అన్నారు. యునెస్కో ద్వారా నమోదు అయిన ఒక ట్వీట్ లో ని సమాచారం పట్ల ప్రధాన మంత్రి తన ప్రతిస్పందన ను వ్యక్తం చేస్తూ, అనేక ట్వీట్ ల లో ఈ కింది విధం గా పేర్కొన్నారు: ‘‘ ఈ వార్త తెలిసి నిజం గా ఎంతో సంతోషం కలిగింది. ధోలావీరా ఒక ముఖ్యమైన పట్టణ కేంద్రంగా కూడా ఉండింది. మన గతకాలం లో మనకు ఉన్నటువంటి అత్యంత ముఖ్యమైన బంధాల లో ధోలావీరా ఒకటి. అక్కడ కు తప్పక వెళ్లవలసిందే. ప్రత్యేకించి చరిత్ర, సంస్కృతి పురాతత్వ శాస్త్రాల లో అభిరుచి ఉన్న వారు అక్కడకు వెళ్లి తీరాలి. నేను నా విద్యార్థి జీవనం లో ధోలావీరా ను మొట్టమొదటి సారి గా సందర్శించాను. మరి ఆ ప్రదేశాన్ని చూసి మంత్రముగ్ధుడి ని అయ్యాను. గుజరాత్ కు ముఖ్యమంత్రి హోదా లో ధోలావీరా లో వారసత్వ పరిరక్షణ కు, పునరుద్ధరణ కు సంబంధించిన అంశాల పై కృషి చేసే అవకాశం నాకు లభించింది. అక్కడ పర్యటన సంబంధి స్నేహ పూర్వక మౌలిక సదుపాయాల కల్పన కోసం మా జట్టు పాటుపడింది. ’’
లాలా లాజ్ పత్ రాయ్ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి

లాలా లాజ్ పత్ రాయ్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘పంజాబ్ కేసరి లాలా లాజ్ పత్ రాయ్ గారి కి ఆయన జయంతి సందర్భం లో ఇవే సాదర ప్రణామాలు. స్వాతంత్య్ర ఉద్యమం లో ఆయన సాహసం, సంఘర్షణ మరియు సమర్పణ భావాల తాలూకు గాథ దేశ ప్రజలకు సదా స్మరణీయం గా ఉంటుంది.’’ అని పేర్కొన్నారు.
గుజ‌రాత్‌లోని వ‌డోద‌రా లో ఏర్పాటైన నేశన‌ల్ రైల్ అండ్ ట్రాన్స్‌పోర్ట్ ఇన్‌స్టిట్యూట్ (డీమ్డ్‌ టు బీ యూనివ‌ర్సిటీ) కోసం వైస్‌ చాన్స్ ల‌ర్‌ పదవి ని సృష్టించడానికి ఆమోదం తెలిపిన మంత్రివర్గం

దేశం లోని తొలి రైల్ అండ్ ట్రాన్స్‌పోర్టేశన్ యూనివ‌ర్సిటీ అయిన నేశన‌ల్ రైల్ అండ్ ట్రాన్స్‌పోర్ట్ ఇన్‌స్టిట్యూట్ (ఎన్‌ఆర్‌టిఐ) కోసం వైస్ చాన్స్ లర్ పదవి ని సృష్టించడానికి ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివర్గం ఆమోదం తెలిపింది. వైస్ చాన్స్ ల‌ర్ ఈ సంస్థ‌ కు ప్రధాన కార్య‌నిర్వ‌హ‌ణాధికారి గా ఉంటారు. వీరు సంస్థ కార్య‌క‌లాపాల లో సాధారణ ప‌ర్య‌వేక్ష‌ణ‌ మరియు నియంత్ర‌ణ‌ పనులను నిర్వహిస్తారు; అలాగే, డీమ్డ్‌ టు బీ యూనివ‌ర్సిటీ రూపంలో సంస్థ‌ యొక్క అధికారులు తీసుకొనే నిర్ణ‌యాల‌ ను అమ‌లు చేయడం వీరి ప్రధాన బాధ్య‌త‌ గా ఉంటుంది. భారతదేశం లో 20 రాష్ట్రాల కు చెందిన 103 మంది విద్యార్థుల‌ ఒకటో బ్యాచ్ కు ట్రాన్స్‌పోర్టేశ టెక్నాలజీ లో బి.ఎస్ సి కోర్సు ను మరియు డిబిఎ ఇన్ ట్రాన్స్‌పోర్టేశన్‌ మేనేజ్‌ మెంట్ అనే రెండు ఫుల్లీ రెసిడెన్షియల్ అండర్ గ్రాడ్యుయేట్ కోర్సు లను ఎన్ఆర్ టిఐ మొదలుపెట్టింది. ఈ కోర్సుల త‌ర‌గ‌తులు 2018వ సంవత్సం సెప్టెంబ‌ర్ 5వ తేదీ నుండి ఆరంభ‌ం అయ్యాయి. ఈ మూడు సంవత్సరాల డిగ్రీ ప్రోగ్రాము ల పాఠ్యక్రమం ప్ర‌పంచం లో ప్ర‌ముఖ సంస్థ‌ ల ప్ర‌మాణాల తో తులతూగుతోంది. ఇందులో ఫౌండేశన్‌, కోర్‌, ఇంకా ఎలెక్టివ్‌ కోర్సు లు ఉన్నాయి. సంయుక్త ప‌రిశోధ‌న‌, అధ్యాప‌కుల ను, విద్యార్థుల‌ ను ఆయా దేశాల‌ కు పంపించడం, అక్కడి వారు ఇక్కడ కు వచ్చేందుకు అనుమతించడం తో పాటు అగ్రగామి అంత‌ర్జాతీయ సంస్థ‌ల‌ తో సమన్వయం నెలకొల్పుకోవాలనేది ఎన్‌ఆర్‌ టిఐ ఉద్దేశం గా ఉంది. అమెరికా కు చెందిన కార్నెల్‌విశ్వ‌విద్యాల‌యం, బెర్క్‌లే కు చెందిన యూనివ‌ర్సిటీ ఆఫ్‌ కాలిఫోర్నియా, మాస్కో లోని ఎంఐఐటి, ఇంకా రష్యా లోని సెంట్ పీట‌ర్స్ బ‌ర్గ్ ట్రాన్స్‌పోర్ట్ యూనివ‌ర్సిటీ లతో అవ‌గాహ‌నపూర్వక ఒప్పందాలను ఎన్‌ఆర్‌ టిఐ కుదుర్చుకుంది. పూర్వరంగం: ప్ర‌ధాన‌ మంత్రి శ్రీ న‌రేంద్ర మోదీ దార్శ‌నిక‌త‌ లో ఎన్‌ఆర్‌ టిఐ ఒక భాగం గా ఉంది. ర‌వాణా సంబంధిత విద్య‌, బ‌హుళ అంశాల‌ లో ప‌రిశోధ‌న మరియు శిక్ష‌ణ లపై ఇది ప్రత్యేక శ్రద్ధ ను తీసుకొంటోంది. రైల్వే మరియు ర‌వాణా రంగాని కి అత్యున్న‌త ప్ర‌మాణాల వృత్తి నిపుణుల బృందాన్ని రూపొందించడం కోసం దీనిని డి నోవో కేట‌గిరీ లో భాగం గా 2018వ సంవత్సరం లో డీమ్డ్‌ టు బీ యూనివ‌ర్సిటీ గా ఏర్పాటు చేయడమైంది.
క‌స్ట‌మ్స్ అంశాల‌లో ప‌ర‌స్ప‌ర స‌హ‌కారానికి  ఇండియా-స్పెయిన్ ల మ‌ధ్య ఒప్పందానికి కేబినెట్ ఆమోదం

ప్ర‌ధాన‌మంత్రి శ్రీ‌న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ , క‌స్ట‌మ్స్ అంశాల‌లో స‌హ‌కారం, పర‌స్ప‌ర స‌హాయానికి సంబంధించి ఇండియా- స్పెయిన్ ల మ‌ధ్య ఒప్పందానికి ఆమోదం తెలిపింది. ప్ర‌యోజ‌నాలు : ఈ ఒప్పందం, న‌మ్మ‌క‌మైన స‌త్వ‌ర‌, ఖ‌ర్చు లేని స‌మాచారాన్ని, నిఘా స‌మాచారాన్ని క‌స్ట‌మ్స్ నేరాల ద‌ర్యాప్తు, నిరోధానికి అందుబాటులోకి తెచ్చేందుకు , క‌స్ట‌మ్స్ నేరస్థుల‌ను ప‌ట్టుకునేందుకు వీలు క‌ల్పిస్తుంది. ఈ ఒప్పందం ఇరు దేశాల క‌స్ట‌మ్స్ అధికారుల మ‌ధ్య స‌మాచారాన్నిఅందుకునేందుకు అవ‌స‌ర‌మైన చ‌ట్ట‌ప‌ర‌మైన ఏర్పాటుకు వీలు క‌ల్పిస్తుంది. ఇది క‌స్ట‌మ్స్ చ‌ట్టాల‌ను త‌గిన విధంగా అమ‌లు చేయ‌డానికి, గుర్తించ‌డానికి, క‌స్ట‌మ్స్ నేరాల‌ను ద‌ర్యాప్తు చేయ‌డానికి, చ‌ట్ట‌బ‌ద్ద‌మైన వ్యాపారానికి వీలుక‌ల్పించ‌డానికి దోహ‌ద‌ప‌డుతుంది. ఈ ఒప్పంద‌లో కింది ప్రొవిజ‌న్లు ఉన్నాయి. 1)క‌స్ట‌మ్స్ సుంకాల‌ను క‌చ్చితంగా అసెస్ చేయ‌డం, ప్ర‌త్యేకించి క‌స్ట‌మ్స్ విలువ‌ను నిర్ధారించ‌డానికి సంబంధించి స‌మాచారం, టారిఫ్ వ‌ర్గీక‌ర‌ణ‌, ఇరుదేశాల మ‌ధ్య ట్రేడ్ అయ్యే వ‌స్తువుల మూల త‌యారీ ప్ర‌దేశం త‌దిత‌ర అంశాల‌ను క‌చ్చితంగా అంచ‌నా వేయ‌డానికి వీలు క‌లుగుతుంది. 2) ఏదైనా డిక్ల‌రేష‌న్‌కు సంబంధించి స‌మ‌ర్పించే డాక్యుమెంట్ స‌రైన‌దా కాదా అని తెలుసుకోవ‌డానికి ఉప‌యోగ‌ప‌డుతుంది. ( స‌ర్టిఫికెట్ ఎక్క‌డిది, ఇన్ వాయిస్‌, త‌దితరాలు ) 3) కింద పేర్కొన్న అక్ర‌మ ర‌వాణాకు సంబంధించి క‌స్ట‌మ్స్‌ నేరాలు (ఎ) ఆయుధాలు, మందుగుండు సామ‌గ్రి, పేలుడు ప‌రిక‌రాలు (బి)క‌ళలు, పురాత‌న క‌ళాఖండాలు, చారిత్ర‌క‌, సాంస్క్రుతిక పురాత‌త్వ ప్రాధాన్య‌త క‌లిగిన‌వి, టాక్సిక్ మెటీరియ‌ల్‌, ఇత‌ర ప్ర‌మాద‌క‌ర‌, ప‌ర్యావ‌ర‌ణానికి ప్ర‌జారోగ్యానికి హానిచేసేవి క‌స్ట‌మ్స్ సుంకాలు, ప‌న్నులు వేయ‌దగ్గ వ‌స్తువులు (సి) క‌స్ట‌మ్స్ చ‌ట్టానికి వ్య‌తిరేకంగా క‌స్ట‌మ్స్ నేరాల‌కు పాల్ప‌డేందుకు కొత్త ప‌ద్ధ‌తుల‌కు పాల్ప‌డ‌డం వంటివి ఉన్నాయి.
కాలా అజార్  వ్యాధి యొక్కకేసులు తగ్గుతున్నందుకు ప్రసన్నత ను వ్యక్తం చేసిన ప్రధాన మంత్రి

కాలా అజార్ వ్యాధి తాలూకు కేసు లు తగ్గుతున్నందుకు ప్రధాన మంత్రి శ్రీ నరేంద్ర మోదీ తన ఆనందాన్ని వ్యక్తం చేశారు. కాలా అజార్ వ్యాధి విషయం లో తన ‘మన్ కీ బాత్’ (‘మనసు లో మాట’) కార్యక్రమం లో ఉన్న ప్రస్తావనల ను కూడా శ్రీ నరేంద్ర మోదీ శేర్ చేశారు. కేంద్ర ఆరోగ్య శాఖ మంత్రి డాక్టర్ మన్ సుఖ్ మాండవియ చేసిన ఒక ట్వీట్ కు, ప్రధాన మంత్రి సమాధానాన్ని ఇస్తూ, ‘‘ఉత్సాహ పరచేటటువంటి ధోరణి ఇది.. మనం దీని పట్ల శ్రద్ధ తీసుకొంటూ మరి కాలా అజార్ ను నిర్మూలించుదాం. కిందటి నెలల లో #MannKiBaat (‘మనసు లో మాట’) కార్యక్రమం లో ఈ విషయం పై నేను మాట్లాడిన అంశాలను కూడా శేర్ చేస్తున్నాను.’’ అని పేర్కొన్నారు.